text: Cléomadès tint enbracié
   Primonus, et l'ot enbronchié
   Devant lui ; et il li tendi
   S'espée, et li pria merci.
   "Frans hom," fait il, "ne m'ociez.
   Pour Dieu, la vie me sauvez.
   Tant en aurez argent et or
   Com vous vorrez, et plus encor."
   Et Cléomadès erranment
   Mist Primonus devers sa gent
   Et lor commande moult et prie
   Que ne li facent vilonnie ;
   Et cil dient qu'il le feront.
   Pris et loiié mené l'en ont.
   Lors veïssiez gens enchaucier,
   Uns fuïr et autres chacier.
  